ข้อบัญญัติองค์การบริหารส่วนตำบลขุนศรีข้อบัญญัติองค์การบริหารส่วนตำบลขุนศรีเรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลขุนศรีอำเภอไทรน้อย จังหวัดนนทบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลขุนศรีโดยความเห็นชอบของสภาองค์การบริหารส่วนตำบลขุนศรีและนายอำเภอไทรน้อยจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลขุนศรี เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลขุนศรีอำเภอไทรน้อย จังหวัดนนทบุรี พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือจดเส้นขนานระยะ ๑๕ เมตร กับริมฝั่งคลองพระพิมลฝั่งใต้ด้านตะวันออกจดเส้นขนานระยะ ๑๕ เมตรกับริมฝั่งคลองทวีวัฒนา ฝั่งตะวันตกด้านใต้จดเส้นขนานระยะ ๑,๖๐๐เมตรกับริมฝั่งคลองพระพิมลฝั่งใต้ ด้านตะวันตก จดคลองสว่างอารมณ์ฝั่งตะวันออกบริเวณที่ ๒ หมายความว่าพื้นที่ในเขตองค์การบริหารส่วนตำบลขุนศรี ยกเว้นบริเวณที่ ๑ บริเวณที่ ๓และพื้นที่ในเขตโรงเรียนวัดคลองขุนศรี วัดคลองขุนศรี และวัดยอดพระพิมลบริเวณที่ ๓ หมายความว่าบริเวณริมฝั่งคลองขุนศรี ซึ่งเป็นเส้นขนานระยะ ๑๕ เมตร กับริมฝั่งคลองขุนศรีฝั่งตะวันตก บริเวณริมฝั่งคลองพระพิมล ซึ่งเป็นส้นขนานระยะ ๑๕ เมตร กับริมฝั่งคลองพระพิมลทั้ง๒ ฝั่ง บริเวณริมฝั่งคลองสิบศอก ซึ่งเป็นเส้นขนานระยะ ๑๕ เมตร กับริมฝั่งคลองสิบศอกฝั่งเหนือและบริเวณริมฝั่งคลองทวีวัฒนา ซึ่งเป็นเส้นขนานระยะ ๑๕ เมตร กับริมฝั่งคลองทวีวัฒนาฝั่งตะวันตก ยกเว้นพื้นที่เขตโรงเรียนวัดคลองขุนศรี วัดคลองขุนศรี และวัดยอดพระพิมลทั้งนี้ บริเวณที่ ๑ บริเวณที่ ๒ และบริเวณที่ ๓ปรากฏรายละเอียดตามแผนที่ท้ายข้อบัญญัตินี้ข้อ ๔ ให้กำหนดพื้นที่ในท้องที่เขตองค์การบริหารส่วนตำบลขุนศรีอำเภอไทรน้อย จังหวัดนนทบุรีภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) คลังสินค้า(๖) ไซโลเก็บผลิตผลทางการเกษตร(๗) โรงกำจัดมูลฝอย(๘) โรงซื้อขายเศษวัสดุ(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม ที่มีระยะห่างจากเขตทางของถนน นบ๓๐๑๗ (สายบ้านคลองแขก - บ้านคลองพระพิมล) ฟากเหนือมากกว่า ๒๐๐.๐๐ เมตรฟากใต้มากกว่า ๕๐๐.๐๐ เมตร และทางหลวงแผ่นดินหมายเลข ๓๔๖ฟากตะวันออกและฟากตะวันตกมากกว่า ๕๐๐.๐๐ เมตร(๕) อาคารอยู่อาศัยประเภทอาคารขนาดใหญ่ ที่มีระยะห่างจากเขตทางของถนนนบ ๓๐๑๗ (สายบ้านคลองแขก - บ้านคลองพระพิมล) ฟากเหนือมากกว่า ๒๐๐.๐๐ เมตรฟากใต้มากกว่า ๕๐๐.๐๐ เมตร และทางหลวงแผ่นดินหมายเลข ๓๔๖ฟากตะวันออกและฟากตะวันตกมากกว่า ๕๐๐.๐๐ เมตร(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่งที่มีระยะห่างจากเขตทางของถนน นบ ๓๐๑๗ (สายบ้านคลองแขก - บ้านคลองพระพิมล)ฟากเหนือมากกว่า ๒๐๐.๐๐ เมตร ฟากใต้มากกว่า ๕๐๐.๐๐ เมตร และทางหลวงแผ่นดินหมายเลข๓๔๖ ฟากตะวันออกและฟากตะวันตกมากกว่า ๕๐๐.๐๐ เมตร(๗) ห้องแถว ตึกแถว หรือบ้านแถว ที่มีระยะห่างจากเขตทางของถนน นบ๓๐๑๗ (สายบ้านคลองแขก - บ้านคลองพระพิมล) ฟากเหนือมากกว่า ๒๐๐.๐๐ เมตรฟากใต้มากกว่า ๕๐๐.๐๐ เมตร และทางหลวงแผ่นดินหมายเลข ๓๔๖ฟากตะวันออกและฟากตะวันตกมากกว่า ๕๐๐.๐๐ เมตร(๘) อาคารอยู่อาศัยประเภทอาคารชุดหรือหอพักที่มีระยะห่างจากเขตทางของถนน นบ ๓๐๑๗ (สายบ้านคลองแขก - บ้านคลองพระพิมล)ฟากเหนือมากกว่า ๒๐๐.๐๐ เมตร ฟากใต้ มากกว่า ๕๐๐.๐๐ เมตร และทางหลวงแผ่นดินหมายเลข๓๔๖ ฟากตะวันออกและฟากตะวันตกมากกว่า ๕๐๐.๐๐ เมตร(ค) ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑) อาคารเลี้ยงสัตว์ทุกชนิดหรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานหรือฌาปนสถาน(๓) อาคารอยู่อาศัยประเภทอาคารขนาดใหญ่(๔) ห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือหอพัก(๖) โรงกำจัดมูลฝอยข้อ ๕ ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลขุนศรีรักษาการตามข้อบัญญัตินี้ประกาศณ วันที่ ๑๙ พฤศจิกายน พ.ศ. ๒๕๕๕เข็ม พุ่มแย้มนายกองค์การบริหารส่วนตำบลขุนศรี[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลขุนศรี เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลขุนศรีอำเภอไทรน้อย จังหวัดนนทบุรี พ.ศ. ๒๕๕๕๒. แผนที่ท้ายข้อบัญญัติองค์การบริหารส่วนตำบลขุนศรี เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลขุนศรีอำเภอไทรน้อย จังหวัดนนทบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๙ กุมภาพันธ์๒๕๕๖อุษมล/ผู้ตรวจ๒๘ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๒ ง/หน้า ๖๑/๑๕ กุมภาพันธ์ ๒๕๕๖